**UNIVERZITET U SARAJEVU**

**VETERINARSKI FAKULTET**

Na osnovu čl. 29. i 31. Zakona o naučnoistraživačkoj djelatnosti („Službene novine Kantona Sarajevo“, broj: 26/16), prijedloga odluka Vijeća Fakulteta br.: 02-16-1052-2/22 od 22.12.2022. godine, Odluke Senata Univerziteta u Sarajevu broj: 01-2-34/23 od 25.01.2023. godine i Odluke dekana Fakulteta o raspisivanju javnog konkursa broj: 02-16-1052- 4/22 od 02.03.2023. godine, raspisuje se

***KONKURS***

***za izbor u naučnoistraživačko zvanje***

***Oblast „Preventivne mjere u animalnoj proizvodnji“ – naučno zvanje naučni saradnik, puno radno vrijeme – 1 izvršilac.***

Pored općih uvjeta predviđenih Zakonom o radu potrebno je da kandidati ispunjavaju i uvjete utvrđene članom 31. stav (1) tačka d) Zakona o naučnoistraživačkoj djelatnosti („Službene novine Kantona Sarajevo“, broj: 26/16).

**MINIMALNI UVJETI:**

**NAUČNI SARADNIK:** naučno zvanje doktora iz oblasti za koju se bira ili stepen trećeg ciklusa studija iz oblasti za koju se bira sa prosječnom ocjenom na prvom, drugom i trećem ciklusu studija najmanje 8 ili 3,5; najmanje tri naučna rada iz oblasti za koju se bira objavljena u priznatim publikacijama; pokazane naučnoistraživačke sposobnosti;

Potrebna dokumentacija:

1. Svojeručno potpisana prijava na konkurs;
2. Biografija (CV) i spisak objavljenih naučnih radova iz oblasti za koju se vrši izbor kao i same radove
3. Izvod iz matične knjige rođenih, original ili ovjerena kopija;
4. Uvjerenje o državljanstvu, original ili ovjerena kopija, ne starije od 6 mjeseci;
5. Diplomu o završenoj visokoj stručnoj spremi sa dodatkom diplomi/dokaz o prosjeku ocjena, original ili ovjerena kopija;
6. Diploma o naučnom stepenu magistra ili diploma o završenom II ciklusu studija sa dodatkom diplomi/ dokaz o prosjeku ocjena, original ili ovjerena kopija;
7. Diploma ili uvjerenje o stečenom zvanju doktora nauka iz oblasti za koju se bira sa dodatkom diplomi/ dokazi o prosjeku ocjena original ili ovjerene kopije;
8. Prijevod gore navedene/ih diplome/a, original ili ovjerena/e kopija/e ukoliko je/su izdata/e van BiH; ukoliko nije na jednom od tri službena jezika Bosne i Hercegovine;
9. Rješenje o nostrifikaciji gore navedene/ih diplome/e, original ili ovjerena kopija;
10. Ostala dokumentaciju (reference) kojom kandidat dokazuje da ispunjava uvjete za izbor u naučnoistraživačko zvanje u skladu sa članom 31. stav (1) tačka d) Zakona o naučnoistraživačkoj djelatnosti (ovjerena kopija).

Izbor u naučno zvanje naučni saradnik vrši se na period na period od pet godina s mogućnošću jednog ponovnog izbora.

Konkurs ostaje otvoren 15 dana od dana objavljivanja.

Nepotpune i neblagovremene prijave neće se uzimati u razmatranje.

Prijave sa dokazima o ispunjavanju uvjeta predviđenih konkursom dostaviti neposredno ili putem pošte na adresu: Univerzitet u Sarajevu - Veterinarski fakultet, Zmaja od Bosne 90, 71000 Sarajevo sa naznakom Prijava na Javni konkurs za izbor u naučnoistraživačko zvanje – naučni saradnik.

Kontakt osoba Dejan Arslanagić, dipl. iur., telefon 033/729-149.